Веткаўскі музей стараабрадніцтва і беларускіх традыцый імя Ф. Р. Шклярава

**Веткаўскі музей стараабрадніцтва і беларускіх традыцый імя Ф. Р. Шклярава** — музей, заснаваны ў г. Ветка паводле рашэння Гомельскага аблвыканкама ад 30 лістапада 1978 г. Адкрыты для наведвальнікаў 1 лістапада 1987 г. У 2005 г. пад экспазіцыйныя плошчы перададзены будынак — дом купца Грошыкава (1897 г. пабудовы). Аснову экспазіцыі склала асабістая калекцыя Ф. Р. Шклярава, які стаў першым дырэктарам музея. З 1988 г. дырэктар Г. Р. Нячаева.

Колькасць экспанатаў на канец 2016 г. — 11283 адзінкі захоўвання. Агульная плошча — 454 м², экспазіцыйная — 380 м². Экспазіцыя музея размяшчаецца на 3 паверхах асноўнага будынка.

Вялікая колькасць захаваных неглюбскіх ручнікоў знаходзіцца ў Веткаўскім музее стараабрадніцтва і беларускіх традыцый імя Ф. Р. Шклярава.

## Экспазіцыя 
На 1-м паверсе размешчаны экспазіцыі «Падарожжа па гісторыі Веткі», «Кузня», «Майстэрня золатакавалёў». Першая зала прысвечана гістарычнаму мінуламу Веткі і легендам пра яе заснаванне. Экспазіцыя 2-й уяўляе кузню і раскрывае асаблівасці кавальскага рамяства. Сярод экспанатаў 3-й залы вырабы мясцовых чаканшчыкаў-золатакавалёў (каваныя аклады на абразы і кнігі), прылады майстроў, іх дзелавая і асабістая перапіска і інш.

Ветка. Веткаўскі музей (11).jpg|Абразы
Абраз трохчасткавы. Цуд Георгія аб змеі, Мікалай Цудатворац, Архангел Міхаіл (not crop, please).JPG|Абраз трохчасткавы. Цуд Георгія аб змеі, Мікалай Цудатворац, Архангел Міхаіл
«Благовещение» мастера Ефима Андрианова. 1880 г..jpg|«Дабравешчанне» майстра Яфіма Андрыянава. 1880 г.
Стараабрадскія іконы, Ветка - 2.jpg|Стараабрадскія іконы
Харлампий. Начало XIX в..jpg|Харлампій. Пачатак XIX ст.
«Богоматерь Казанская». XVIII – XIX вв..jpg|Казанская Маці Божая. XVIII – XIX стст.
Іконы ў акладах з бісера, Ветка.jpg|Іконы ў акладах з бісера

На 2-м паверсе ў экспазіцыі «Народнае ткацтва» дэманструюцца дэкаратыўныя тканіны і мясцовыя строі адзення, якія перадаюць асаблівасці ткацкіх традыцый Веткаўшчыны. У экспазіцыі «Чайная» захоўваюцца калекцыі меднага посуду і самавараў. У зале, прысвечанай іканапісу, прадстаўлены работы старавераў, а таксама майстроў Веткаўскай і Бабіцкай іканапісных школ: «Сабор архангела Міхаіла», «Пакровы» (абедзве XVIII ст.) з Пакроўскага храма ў Ветцы, «Успенне» (XVIII ст.) з царквы ў в. Папсуеўка Веткаўскага раёна і інш. У асобных залах размешчаны экспазіцыі, якія расказваюць пра мясцовыя мастацкія рамёствы і промыслы XVII — пачатку XX стст.: шыццё золатам і бісерам, старажытнае разьбярства па дрэве, чаканку і гравіроўку па метале.

Калекцыя беларускіх рушнікоў, веткаўскі музей.jpg|Калекцыя беларускіх рушнікоў
Калекцыя беларускіх рушнікоў, веткаўскі музей - 2.jpg|Калекцыя беларускіх рушнікоў
Рушнікі, Веткаўскі раён, 20 ст. - 2.jpg|Калекцыя беларускіх рушнікоў
Рушнікі, Веткаўскі раён, 20 ст.jpg|Калекцыя беларускіх рушнікоў
Ветка. Веткаўскі музей (07).jpg|Адноўлены купецкі інтэр'ер
Ветка. Веткаўскі музей (08).jpg|Самавары
Ветка. Веткаўскі музей (05).jpg|Човен
Ветка. Веткаўскі музей. Скроневыя кольцы радзімічаў.jpg|7-прамянёвыя скроневыя кольцы радзімічаў
Ветка. Веткаўскі музей (03).jpg|Гаршчок
Дзявочы строй, веткаўскі раён.jpg|Дзявочы строй

Трэці паверх займае вялікая экспазіцыя «Кніжная культура Веткі». Тут захоўваюцца старадрукі XVI — пачатку XIX стст. — «Евангелле» П. Мсціслаўца (1575), выданні І. Фёдарава, В. Гарабурды, старавераў, ілюмінаваныя евангеллі XVI—XVII стст. і інш., а таксама манускрыпты XVI — пачатку XX стст., пеўчыя «крукавыя» рукапісы і інш. Паводле надпісаў на кнігах (даравальных, купецкіх) складзена і экспануецца карта «Шлях кніг на Ветку».

## Узнагароды 
Адзначаны спецыяльнай прэміяй Прэзідэнта Рэспублікі Беларусь дзеячам культуры і мастацтва 2008 г. «За духоўнае адраджэнне».

## Фiлiялы 
* Філіял Веткаўскага музея стараабрадніцтва і беларускіх традыцый імя Ф. Р. Шклярава ў Гомелі.

## Спасылкі 
* Афіцыйны сайт музея 
* Сайт фiлiяла музея 
* Музей у ВКонтакте
* Музей у Instagram
* Музей у Facebook

Катэгорыя:Музеі Гомельскай вобласці
Катэгорыя:Славутасці Веткі
Катэгорыя:Культура Веткі
Катэгорыя:Стараверства ў Беларусі
Катэгорыя:Веткаўскі раён
Катэгорыя:Ветка